b'\n_START_ARTICLE_\nCerkev sv. Roka, \xc5\xa0entvid pri Sti\xc4\x8dni\n_START_SECTION_\nOpis\n_START_PARAGRAPH_\nKo se je leta 1624 v okolici \xc5\xa0entvida pojavila kuga, so se \xc5\xa1entvi\xc5\xa1ki farani obrnili na oglejskega patriarha, da bi jim dovolil zgraditi cerkev na \xc4\x8dast sv. Roku, ki je zavetnik proti ku\xc5\xbenim boleznim. Pro\xc5\xa1nji je bilo ugodeno in leta 1628 je cerkev \xc5\xbee stala na dana\xc5\xa1nji lokaciji, na gri\xc4\x8dku, ju\xc5\xbeno od \xc5\xa0entvida. Najve\xc4\x8dja prenovitvena dela je cerkev do\xc5\xbeivela v 19. stoletju, ko so popravili pri\xc5\xbenico, prizidali prezbiterij, kor in zakristijo. V tem \xc4\x8dasu so tudi izdelali nov glavni oltar, ki je posve\xc4\x8den sv. Roku. Med drugo svetovno vojno so cerkev oskrunili Italijani, ko so v njen bivali in imeli nastanjene mule. Kraj pa je sicer poznan tudi po odkritju prazgodovinskega naselja z gomilami.'